સાવરકુંડલાની આજથી આશરે 60 વર્ષ પહેલા બનેલી આ હોસ્‍પિટલની બાજુમાં જ આ કમ્‍પાઉન્‍ડમાં કરોડોના ખર્ચે બનેલી આ છે નવી સિવિલ હોસ્‍પિટલ. જેનું લોકાર્પણ તા. 19/10/17નાં રોજ કેન્‍દ્રના પરિવહન મંત્રી મનસુખમાંડવીયાએ કર્યુ હતું. સાવરકુંડલા શહેર સાથે 84 ગામડાનો આધાર એવી સાવરકુંડલાની સિવિલ હોસ્‍પિટલ અને બાજુમાં બનેલી નવી હોસ્‍પિટલમાં માત્ર ઓપીડી શરૂ કરવામાં આવી છે અને બે ડોકટરો જ કામ કરી રહૃાાં છે. હોસ્‍પિટલમાં પ્રવેશતા જ કચરાના ઢગલા જોવા મળ્‍યા. હોસ્‍પિટલમાં શ્‍વાનો પણ આરામ કરે છે અને સફાઈના નામે તો મીંડુ જ છે. આટલીસ સરસ કરોડોના ખર્ચે અઘ્‍યતન હોસ્‍પિટલમાં કયાય સફાઈ નથી. ઉપરના માળે તો હજુ આ વિભાગો બંધ જ પડયા છે. અહિયા તમામ વિભાગોની કેબીનો જોવા મળે છે પરંતુ તાળા લટકે છે. ત્‍યારે સારવારમાં આવતા દર્દીઓ અને દર્દીઓના સગાઓ સિવિલ હોસ્‍પિટલથી પરેશાન છે.